આ ભીડ ચોકની વચોવચ એક ઐતિહાસીક ચબુતરો આવેલ છે. સંવત ૧૯૫૩માં આ ચબુતરો બાંધવામાં આવ્યો હોવાનું ચબુતરાની અંદર આવેલ શીલાલેખ પરથી જાણી શકાય છે. ૨૦૦૧ના ધરતીકંપમાં કલાત્મક બાંધકામ ધરાવતો ચબુતરાને મોટા પ્રમાણમાં નુકસાન થયું હતું. ભુકંપ બાદ ચબુતરો બનાવવામાં તો આવ્યો છે પણ જુના બાંધકામ પ્રમાણે બનાવાયો નથી. આજે છેલ્લા દસ વર્ષથી અલીફભાઇ ખલીફા ચબુતરો સંભાળે છે જેમાં આસપાસના લોકો તેમના ઇજાગ્રસ્ત કબુતરો રાખી જાય છે. એ કબુતરોને અલીફભાઇ સુપાર્શ્વ જૈન મંડળ હોસ્પિટલમાં સારવાર માટે મોકલી આપે છે.